## Pravilnik o uvjetima i mjerilima za davanje suglasnosti za započinjanje obavljanja djelatnosti građenja

### NN 89/2006 (7.8.2006.), Pravilnik o uvjetima i mjerilima za davanje suglasnosti za započinjanje obavljanja djelatnosti građenja

# MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

**2105**

Na temelju članka 37. stavka 8. Zakona o gradnji (»Narodne novine«, br. 175/03.
i 100/04.) ministrica zaštite okoliša, prostornog uređenja i graditeljstva uz
suglasnost ministra za gospodarstvo, rad i poduzetništvo, donosi

## PRAVILNIK

### O UVJETIMA I MJERILIMA ZA DAVANJE SUGLASNOSTI ZA ZAPOČINJANJE OBAVLJANJA DJELATNOSTI GRAĐENJA

I. OPĆE ODREDBE

Članak 1.

Ovim Pravilnikom određuju se uvjeti i mjerila za davanje i oduzimanje
suglasnosti izvođačima za započinjanje obavljanja djelatnosti građenja ili
izvođenja pojedinih radova na građevini (u daljnjem tekstu: suglasnost).

Članak 2.

Pojedini pojmovi uporabljeni u ovom Pravilniku imaju sljedeće značenje:
– izvođač je fizička ili pravna osoba koja je podnijela zahtjev za davanje
suglasnosti, koja je dobila zatraženu suglasnost ili protiv koje je pokrenut
postupak za oduzimanje ili izmjenu suglasnosti,
– radnik je fizička osoba zaposlena kod izvođača na neodređeno vrijeme u punom
radnom vremenu na poslovima građenja koja ima odgovarajuću stručnu
osposobljenost određenu ovim Pravilnikom, a za koju su u potpunosti podmirene
dospjele obveze u svezi s mirovinskim i zdravstvenim osiguranjem,
– predradnik je osoba s najmanje trećim stupnjem obrazovanja i pet godina radnog
iskustva na poslovima za koje se suglasnost daje,
– poslovođa je osoba s položenim majstorskim ispitom ili priznatim majstorskim
statusom iz područja graditeljstva,
– stručna osposobljenost radnika obuhvaća postignutu školsku spremu odnosno
stupanj obrazovanja, radno iskustvo stečeno na pojedinim poslovima u
građevinarstvu i stručni ispit za obavljanje poslova graditeljstva, koji su kao
uvjet za davanje suglasnosti propisani ovim Pravilnikom,
– tehnička opremljenost je raspolaganje izvođača odgovarajućim sredstvima rada
potrebnim za obavljanje djelatnosti građenja, kao što su: građevinski strojevi,
uređaji i naprave, građevinska oprema, prijevozna sredstva, te poslovni prostori
namijenjeni smještaju osoba, strojeva, uređaja, naprava, opreme, prijevoznih
sredstava i slično.
– Ministarstvo je Ministarstvo zaštite okoliša, prostornog uređenja i
graditeljstva,
– Ministar je ministar nadležan za poslove zaštite okoliša, prostornog uređenja
i graditeljstva,
– odgovorna osoba izvođača je direktor pravne osobe, odnosno vlasnik obrta,
– tehnički zahtjevna građevina (građevina skupine III) je ona za koju se
sukladno posebnom propisu mora provesti kontrola glavnog projekta obzirom na sva
tri bitna zahtjeva: mehaničku otpornost i stabilnost, zaštitu od buke te uštedu
energije i toplinsku zaštitu,
– tehničko-tehnološki zahtjevna građevina (građevina skupine II) je tehnički
zahtjevna građevina iz podstavka 8. ovoga stavka koja glede tehnološke
zahtjevnosti ispunjava najmanje jedan od uvjeta određenih posebnim propisima iz
područja:
– a) zaštite od požara – građevina je razvrstana u skupinu 2. – zahtjevne
građevine, ili
– b) zaštite na radu – potrebno je pribaviti potvrdu na glavni projekt
građevine, ili
– c) zaštite okoliša – građevina za koju je potrebno izraditi studiju utjecaja
na okoliš,
– osobito tehničko-tehnološki zahtjevna građevina (građevina skupine I) je
tehničko-tehnološki zahtjevna građevina iz podstavka 9. ovoga stavka za građenje
koje je odlukom Vlade Republike Hrvatske ili odredbom posebnog zakona utvrđen
interes Republike Hrvatske i za koju građevinsku dozvolu izdaje Ministarstvo,
– manje složeni radovi su radovi označeni u Popisu radova oznakom »2« i oznakom
»4«.

II. DAVANJE SUGLASNOSTI

*Uvjeti i način davanja suglasnosti*

Članak 3.

Suglasnost se daje izvođaču koji ispunjava uvjete stručne osposobljenosti i
broja radnika, te tehničke opremljenosti za obavljanje djelatnosti građenja
i/ili izvođenja pojedinih radova na građevini propisane člancima 4. i 5. ovoga
Pravilnika, uz uvjet da osobe koje su u skladu s posebnim propisom dužne
upotpunjavati i usavršavati znanje za obavljanje poslova graditeljstva imaju
propisani broj bodova u skladu s tim propisom, te da odgovorna osoba izvođača
nije pravomoćno osuđivana za kazneno djelo čija je priroda u vezi s obavljanjem
djelatnosti građenja.
Suglasnost daje Ministarstvo po prethodno pribavljenom mišljenju Povjerenstva.
Iznimno od stavka 1. ovoga članka suglasnost će se dati gospodarskim subjektima
za građenje građevina za vlastite potrebe za koje su ovlašteni temeljem posebnih
zakona i propisa donesenih na temelju tih zakona i u slučaju da ne ispunjavaju
propisane uvjete iz članaka 4. i 5. ovoga Pravilnika.
Suglasnost iz stavka 3. ovoga članka daje se na temelju dostav­ljenih podataka o
stručnoj osposobljenosti tih gospodarskih subjekata.
Iznimno od stavka 1. ovoga članka suglasnost se daje izvođaču pojedinačnom
društvu koje je na temelju valjanog pravnog posla povezano s više pojedinačnih
društava (kao što je npr. društvo koncerna, holdinga i sl.) koja tako povezana
ispunjavaju uvjete za građenje građevina određene skupine složenosti odnosno
izvođenje pojedinih radova na građevinama.

Članak 4.

Izvođač ispunjava uvjete stručne osposobljenosti i broja radnika za započinjanje
obavljanja djelatnosti građenja određene vrste građevina i/ili za izvođenje
pojedinih radova na toj vrsti građevina ako zapošljava:
1. za građenje osobito tehničko-tehnološki zahtjevnih građevina – građevina
skupine I:
– najmanje osam osoba koje ispunjavaju uvjete za voditelja radova te građevine,
– najmanje petnaest osoba koje ispunjavaju uvjete za obavljanje poslova
predradnika odnosno poslovođe,
– najmanje trideset osoba s petim, četvrtim odnosno trećim stupnjem obrazovanja
za svako zanimanje potrebno za izvođenje radova za koje se suglasnost daje. Broj
osoba se može smanjiti sukladno broju osoba koje ispunjavaju uvjete za veći broj
zanimanja. (na primjer: ako je propisana potreba jednog zidara i tesara, tada je
dovoljno imati jednog radnika koji je po struci zidar i tesar),
– najmanje trideset osoba s drugim i prvim stupnjem obrazovanja za svako
zanimanje potrebno za izvođenje radova za koje se suglasnost daje,
– najmanje trideset osoba s odgovarajućim stupnjem obrazovanja za rukovanje
sredstvima rada (strojevima, uređajima i/ili opremom) potrebnim za izvođenje
radova. Broj osoba se može smanjiti sukladno broju osoba koje ispunjavaju uvjete
za veći broj zanimanja. Ako se sredstva rada osiguravaju putem ugovora o
dugoročnoj surad­nji, tada nije potrebno ispuniti uvjet stručne osposobljenosti
glede osoba koje rukuju tim sredstvima rada,
– ukupan broj radnika iz podstavaka 3., 4. i 5. ove točke ne može biti manji od
500.
2. za građenje tehničko-tehnološki zahtjevnih građevina – građevina skupine II:
– najmanje šest osoba koje ispunjavaju uvjete za voditelja radova te građevine,
– najmanje deset osoba koje ispunjavaju uvjete za obavljanje poslova predradnika
odnosno poslovođe,
– najmanje dvadeset osoba s petim, četvrtim odnosno trećim stupnjem obrazovanja
za svako zanimanje potrebno za izvođenje radova za koje se suglasnost daje. Broj
osoba se može smanjiti sukladno broju osoba koje ispunjavaju uvjete za veći broj
zanimanja. (na primjer: ako je propisana potreba jednog zidara i tesara, tada je
dovoljno imati jednog radnika koji je po struci zidar i tesar),
– najmanje dvadeset osoba s drugim i prvim stupnjem obrazovanja za svako
zanimanje potrebno za izvođenje radova za koje se suglasnost daje,
– najmanje dvadeset osoba s odgovarajućim stupnjem obrazovanja za rukovanje
sredstvima rada (strojevima, uređajima i/ili opremom) potrebnim za izvođenje
radova. Broj osoba se može smanjiti sukladno broju osoba koje ispunjavaju uvjete
za veći broj zanimanja. Ako se sredstva rada osiguravaju putem ugovora o
dugoročnoj suradnji, tada nije potrebno ispuniti uvjet stručne osposobljenosti
glede osoba koje rukuju tim sredstvima rada,
– ukupan broj radnika iz podstavaka 3., 4. i 5. ove točke ne može biti manji od
300.
3. za građenje tehnički zahtjevnih građevina – građevina skupine III:
– najmanje četiri osobe koje ispunjavaju uvjete za voditelja radova te
građevine,
– najmanje šest osoba koje ispunjavaju uvjete za obavljanje poslova predradnika
odnosno poslovođe,
– najmanje osam osoba s petim, četvrtim odnosno trećim stupnjem obrazovanja za
svako zanimanje potrebno za izvođenje radova za koje se suglasnost daje. Broj
osoba se može smanjiti sukladno broju osoba koje ispunjavaju uvjete za veći broj
zanimanja. (na primjer: ako je propisana potreba jednog zidara i tesara, tada je
dovoljno imati jednog radnika koji je po struci zidar i tesar),
– najmanje petnaest osoba s drugim i prvim stupnjem obrazovanja za svako
zanimanje potrebno za izvođenje radova za koje se suglasnost daje,
– najmanje petnaest osoba s odgovarajućim stupnjem obrazovanja za rukovanje
sredstvima rada (strojevima, uređajima i/ili opremom) potrebnim za izvođenje
radova. Broj osoba se može smanjiti sukladno broju osoba koje ispunjavaju uvjete
za veći broj zanimanja. Ako se sredstva rada osiguravaju putem ugovora o
dugoročnoj suradnji, tada nije potrebno ispuniti uvjet stručne osposobljenosti
glede osoba koje rukuju tim sredstvima rada,
– ukupan broj radnika iz podstavaka 3., 4. i 5. ove točke ne može biti manji od
120.
4. za građenje građevina koje nisu obuhvaćene točkama 1., 2. i 3. ovoga stavka
(u daljnjem tekstu: građevine skupine IV):
– najmanje dvije osobe koje ispunjavaju uvjete za voditelja radova te građevine,
– najmanje tri osobe koje ispunjavaju uvjete za obavljanje poslova predradnika
odnosno poslovođe,
– najmanje pet osoba s petim, četvrtim odnosno trećim stupnjem obrazovanja za
svako zanimanje potrebno za izvođenje radova za koje se suglasnost daje. Broj
osoba se može smanjiti sukladno broju osoba koje ispunjavaju uvjete za veći broj
zanimanja,
– najmanje pet osoba s drugim i prvim stupnjem obrazovanja za svako zanimanje
potrebno za izvođenje radova za koje se suglasnost daje,
– najmanje pet osoba s odgovarajućim stupnjem obrazovanja za rukovanje
sredstvima rada (strojevima, uređajima i/ili opremom) potrebnim za izvođenje
radova. Broj osoba se može smanjiti sukladno broju osoba koje ispunjavaju uvjete
za veći broj zanimanja. Ako se sredstva rada osiguravaju putem ugovora o
dugoročnoj suradnji, tada nije potrebno ispuniti uvjet stručne osposobljenosti
glede osoba koje rukuju tim sredstvima rada,
– ukupan broj radnika iz podstavka 3.,4. i 5. ove točke ne može biti manji od
40.
5. za izvođenje pojedinih radova na građevinama skupine I, II, III i IV:
– najmanje jednu osobu koja ispunjava uvjete za voditelja tih radova,
– najmanje jednu osobu koja ispunjava uvjete za obavljanje poslova predradnika
odnosno poslovođe,
– najmanje dvije osobe s petim, četvrtim odnosno trećim stupnjem obrazovanja za
svako zanimanje potrebno za izvođenje radova za koje se suglasnost daje. Broj
osoba se može smanjiti sukladno broju osoba koje ispunjavaju uvjete za veći broj
zanimanja,
– najmanje dvije osobe s drugim i prvim stupnjem obrazovanja za svako zanimanje
potrebno za izvođenje radova za koje se suglasnost daje,
– najmanje dvije osobe s odgovarajućim stupnjem obrazovanja za rukovanje
sredstvima rada (strojevima, uređajima i/ili opremom) potrebnim za izvođenje
radova. Broj osoba se može smanjiti sukladno broju osoba koje ispunjavaju uvjete
za veći broj zanimanja. Ako se sredstva rada osiguravaju putem ugovora o
dugoročnoj suradnji, tada nije potrebno ispuniti uvjet stručne osposobljenosti
glede osoba koje rukuju tim sredstvima rada,
– ukupan broj radnika iz podstavka 3.,4. i 5. ove točke ne može biti manji od
10.
6. za izvođenje manje složenih radova na građevinama skupine I, II, III i IV:
– najmanje jednu osobu koja ispunjava uvjete za obavljanje poslova predradnika
odnosno poslovođe,
– najmanje jednu osobu s petim, četvrtim odnosno trećim stupnjem obrazovanja za
svako zanimanje potrebno za izvođenje radova za koje se suglasnost daje. Broj
osoba se može smanjiti sukladno broju osoba koje ispunjavaju uvjete za veći broj
zanimanja, odnosno drugim stupnjem obrazovanja za svako zanimanje potrebno za
izvođenje radova za koje se suglasnost daje,
– najmanje jednu osobu s drugim odnosno prvim stupnjem obrazovanja za svako
zanimanje potrebno za izvođenje radova za koje se suglasnost daje,
– ukupan broj radnika iz podstavaka 2. i 3. ove točke ne može biti manji od 3.
7. za izvođenje specijalističkih radova – radova ugradnje opreme u građevine iz
skupine I, II, III i IV koje su temeljem posebnih zakona i propisa određene kao
energetski objekti (energetski objekt za proizvodnju, distribuciju i prijenos
električne energije, energetski objekt za proizvodnju, distribuciju i prijenos
toplinske energije i sl.), više od 50% radnika određenih točkom 5. ovoga stavka
mora biti odgovarajuće struke (elektrotehničke, strojarske i sl.).
Za građenje građevina skupine IV, izvođenje radova na građevinama skupine I, II,
III i IV, te izvođenje manje složenih radova na građevinama skupine I, II, III i
IV izvođač ne mora ispuniti uvjet stručne osposobljenosti radnika iz točke 4.
podstavaka 3., 4. i 5. stavka 1. ovoga članka, točke 5. podstavaka 3., 4. i 5.
stavka 1. ovoga članka, te točke 6. podstavaka 2. i 3. stavka 1. ovoga članka
ako dokaže da zapošljava radnike u potrebnom broju koji imaju radno iskustvo
najmanje deset godina na poslovima koji su potrebni za izvođenje radova za koje
se traži suglasnost. U tom slučaju suglasnost se izdaje na rok do 1. travnja
2009. do kada je potrebno ispuniti uvjete iz točke 5. odnosno točke 6. ovog
članka.

Članak 5.

Izvođač koji ispunjava uvjet stručne osposobljenosti i broja radnika za građenje
građevina skupine IV iz članka 4. stavka 1. točke 4. ovoga Pravilnika, ispunjava
i uvjet stručne osposobljenosti i broja radnika za uklanjanje građevina skupina
I, II, III i IV iz članka 4., stavka 1. točaka 1., 2., 3. i 4. ovoga Pravilnika.
Izvođač koji ispunjava uvjet stručne osposobljenosti i broja radnika za
izvođenje radova na građevinama skupine I, II, III i IV iz članka 4., stavka 1.,
točaka 1., 2. 3. i 4. ovoga Pravilnika, ispunjava i uvjet stručne
osposobljenosti i broja radnika za uklanjanje pojedinih dijelova građevina
skupine I, II, III i IV.

Članak 6.

Izvođač ispunjava uvjet tehničke opremljenosti za započinjanje obavljanja
djelatnosti građenja određene vrste građevina i/ili za izvođenje pojedinih
radova na toj vrsti građevina, ako raspolaže odgovarajućim građevinskim
strojevima, uređajima i napravama, građevinskom i drugom opremom, prijevoznim
sredstvima, te poslovnim prostorom potrebnim za obavljanje poslova za svaku
vrstu radova za koje se traži suglasnost, te potrebnim za tehnološki primjereno
izvršenje radova.
Uvjet tehničke opremljenosti podrazumijeva i opremu za zaštitu radnika na radu i
zaštitu od štetnih djelovanja za sva osobe koji se stalno ili povremeno nalaze
na gradilištu.

Članak 7.

Suglasnost se daje izvođaču za izvođenje svih ili pojedinih radova obuhvaćenih
skupinama, razredima i podrazredima Nacionalne klasifikacije djelatnosti,
odnosno sadržanih u Popisu radova koji je u Prilogu 1. ovoga Pravilnika i čini
njegov sastavni dio (u daljnjem tekstu: Popis), a za građenje određene vrste
građevina i/ili izvođenje pojedinih radova na građevini iz članka 4. ovoga
Pravilnika.
Suglasnost se može izvođaču dati i za izvođenje jedne ili više grupa radova koje
nisu sadržane u Popisu.
Suglasnost za izvođenje radova obuhvaćenih jednom skupinom može se dati izvođaču
koji ispunjava uvjete određene za više od 50% radova razreda obuhvaćenih tom
skupinom.
Suglasnost za izvođenje radova obuhvaćenih jednim razredom može se dati izvođaču
koji ispunjava uvjete određene za više od 50% radova podrazreda obuhvaćenih tim
razredom.
Suglasnost za obavljanje djelatnosti građenja određene vrste građevina može se
dati izvođaču koji ispunjava uvjete određene za više od 50% svih radova skupina
potrebnih za građenje te građevine.

*Zahtjev za davanje suglasnosti*

Članak 8.

Zahtjev za davanje suglasnosti izvođač podnosi Ministarstvu na obrascu
prikazanom u Prilogu 2. ovoga Pravilnika i čini njegov sastavni dio, ispisanom
čitljivo tiskanim slovima. Obrazac mora biti popunjen u cijelosti i potpisan po
odgovornoj osobi izvođača.
Zahtjevu za davanje suglasnosti izvođač prilaže:
– izvadak iz sudskog registra odnosno obrtnog registra,
– dokaze o ispunjavanju uvjeta stručne osposobljenosti i broja radnika,
– dokaze o ispunjavanju uvjeta tehničke opremljenosti,
– potvrdu nadležnog tijela koja nije starija od šest mjeseci da odgovorna osoba
izvođača u posljednje tri godine nije pravomoćno osuđivana za kazneno djelo čija
je priroda u vezi s obavljanjem djelatnosti građenja,
– dokaz o podmirenim troškovima postupka,
– po potrebi druge dokaze koje zatraži Ministarstvo odnosno Povjerenstvo.
Zahtjevu za davanje suglasnosti izvođač može priložiti popis osoba srednje
stručne spreme koje imaju deset godina radnog iskustva u struci i položeni
stručni ispit za koje želi da budu ovlaštene za vođenje manje složenih radova.

Članak 9.

Dokazima o ispunjavanju uvjeta stručne osposobljenosti i broja radnika u smislu
članka 8. stavka 2. podstavka 2. ovoga Pravilnika smatraju se:
1. za sve zaposlene radnike tablično prikazani podaci o:
– ukupnom radnom iskustvu,
– svjedodžbama o pomoćničkom ispitu,
– majstorskim diplomama ili o priznatom majstorskom statusu,
– svjedodžbama o završnom ispitu, diplomama,
– uvjerenjima o položenom stručnom ispitu,
– uvjerenjima o stručnoj osposobljenosti.
2. za voditelje radova, za predradnike odnosno poslovođe preslici:
– radnih knjižica,
– majstorskih diploma, ili dokaza o priznatom majstorskom ispitu,
– svjedodžbi o završnom ispitu,
– uvjerenja o položenom stručnom ispitu.
3. potvrda nadležne ustanove mirovinskog i zdravstvenog osiguranja o urednom
podmirenju obveza ne starija od šest mjeseci.
Dokazima o ispunjavanju uvjeta tehničke opremljenosti u smislu članka 8. stavka
2. podstavka 3. ovoga Pravilnika smatraju se:
– popis osnovnih sredstava rada,
– ugovor o dugoročnom najmu sredstava rada,
– ugovor o dugoročnoj kooperantskoj suradnji s fizičkom osobom koja ima potrebna
sredstva rada u vlasništvu ili s pravnom osobom koja ima odgovarajuću suglasnost
prema ovom Pravilniku.

Članak 10.

Izvođači koji se putem valjanog pravnog posla sklopljenog prije početka građenja
građevine udruže za građenje građevine ili izvođenje pojedinih radova na toj
građevini, mogu graditi cjelokupnu građevinu ili izvoditi pojedine radove i na
građevini više složenosti od složenosti za koju imaju pojedinačnu suglasnost,
ako udruženi ispunjavaju uvjete za građenje građevine ili izvođenje pojedinih
radova te složenosti propisane ovim Pravilnikom.

Članak 11.

Dokument o pravnom poslu iz članka 10. ovoga Pravilnika sastavni je dio
dokumentacije na gradilištu, a referencijska oznaka istog dokumenta i tvrtka i
sjedište odnosno ime i adresa izvođača moraju biti navedeni u prijavi početka
građenja.
Službene osobe i nadzorni inženjer imaju pravo uvida u pravni posao iz stavka 1.
ovoga članka.

*Sadržaj suglasnosti*

Članak 12.

Suglasnost se izdaje na obrascu prikazanom u Prilogu 3. ovoga Pravilnika i čini
njegov sastavni dio.
Suglasnost sadrži i popis zaposlenih osoba srednje stručne spreme ovlaštenih za
vođenje manje složenih radova iz članka 8. stavka 3. ovoga Pravilnika ako je to
izvođač zatražio.

*Važenje, produženje i izmjena suglasnosti*

Članak 13.

Suglasnost se daje na rok od 5 godina, a na zahtjev izvođača može se produžiti.
Zahtjev za produženje suglasnosti podnosi se najranije godinu dana, a najkasnije
6 mjeseci prije isteka roka važenja suglasnosti.
Zahtjev za produženje suglasnosti podnesen prije roka iz stavka 1. ovoga članka
odbacit će se.

Članak 14.

Suglasnost se na zahtjev izvođača može izmijeniti u odnosu na građevine i radove
za koje je dana.
Izvođač je dužan zatražiti izmjenu suglasnosti ako su se naknadno promijenili
podaci na temelju kojih je suglasnost dana na način da izvođač više ne ispunjava
uvjete propisane ovim Pravilnikom za građenje te vrste građevina i/ili izvođenje
radova za koje je suglasnost dobio.

Članak 15.

Odredbe ovoga Pravilnika koje se odnose na davanje suglasnosti na odgovarajući
način primjenjuju se i na produženje roka važenja suglasnosti i na izmjenu
suglasnosti u odnosu na građevine i radove za koje je dana.

*Troškovi postupka*

Članak 16.

Troškove provedbe postupka davanja, produženja važenja, oduzimanja i izmjene
suglasnosti, snosi izvođač.
Visinu troškova postupaka iz stavka 1. ovoga članka određuje Ministar posebnom
Odlukom.

*Registar i objava suglasnosti*

Članak 17.

Ministarstvo vodi registar izvođača kojima je dana, produžena, izmijenjena i
oduzeta suglasnost (u daljnjem tekstu: registar).
Registar iz stavka 1. ovoga članka sastoji se od listova dimenzija 210 × 297 mm,
koji su označeni rednim brojem i moraju biti uvezani. Registar se vodi prema
obrascu iz Priloga 4. ovoga Pravilnika.
Registar sadrži:
– klasifikacijsku oznaku, urudžbeni broj i datum izdavanja suglasnosti,
– datum prestanka važenja suglasnosti,
– tvrtku odnosno ime i sjedište izvođača,
– matični broj izvođača,
– popis građevina i/ili radova za koje je izdana suglasnost,
– podatke iz suglasnosti koji se odnose na uvjete stručne osposobljenosti i broj
radnika, te na tehničku opremljenost za započinjanje obavljanja djelatnosti
građenja ili izvođenja pojedinih radova na građevini, koji se po potrebi
ažuriraju na temelju podataka organizacija u kojima je članstvo obvezno,
– druge podatke značajne za davanje suglasnosti.

Članak 18.

Popis izvođača kojima je dana, produžena, izmijenjena ili oduzeta suglasnost s
podacima iz članka 17. stavka 3. podstavka 1., 2., 3., 4. i 5., objavljuje se u
»Narodnim novinama« i na web-stranici Ministarstva.

III. ODUZIMANJE SUGLASNOSTI

Članak 19.

Suglasnost će se oduzeti izvođaču za kojega građevinska ili druga nadležna
inspekcija utvrdi da gradi ili izvodi pojedine radove na građevini:
– bez ili protivno građevinskoj dozvoli, odnosno potvrđenom glavnom projektu,
– protivno hrvatskim propisima koji uređuju pitanja gradnje i radnih odnosa i
pravilima građevinske struke,
– ako izvodi radove za koje nema suglasnost.
Suglasnost će se oduzeti izvođaču ako se utvrdi da:
– su se naknadno promijenili podaci na temelju kojih je dana suglasnost, tako da
izvođač više ne ispunjava uvjete za davanje suglasnosti ili
– podaci na temelju kojih je dana suglasnost nisu istinite.
U slučaju iz stavka 1. i stavka 2. podstavka 2. ovoga članka izvođač može
podnijeti zahtjev za ponovno izdavanje suglasnosti najranije po proteku 3
mjeseca od dana pravomoćnosti rješenja o oduzimanju suglasnosti, a u slučaju da
mu je iz tih razloga suglasnost oduzeta drugi puta ili više puta po proteku
godine dana od dana konačnosti rješenja o oduzimanju suglasnosti.
U slučaju iz stavka 2. podstavka 1. ovoga članka izvođač može podnijeti zahtjev
za ponovno izdavanje suglasnosti kada ispuni uvjete za njezino davanje.
Prije oduzimanja suglasnosti iz razloga propisanog stavkom 2. podstavkom 1.
ovoga članka Ministarstvo će zaključkom pozvati izvođača da u roku od 30 dana od
dana primitka zaključka dostavi dokaze da ispunjava uvjete za davanje
suglasnosti.
Ako izvođač udovolji zaključku iz stavka 4. ovoga članka suglasnost se neće
oduzeti.
Suglasnost se neće izdati ponovno dok izvođač ne podmiri troškove oduzimanja
suglasnosti.

Članak 20.

Suglasnost će se oduzeti izvođaču, odnosno neće se produžiti ako osobe koje su u
skladu s posebnim propisom dužne upotpunjavati i usavršavati znanje za
obavljanje poslova graditeljstva ne ostvare propisani broj bodova u skladu s tim
propisom.

Članak 21.

U slučaju iz članka 19. stavka 1. ovoga pravilnika rješenje o oduzimanju
suglasnosti donosi Ministarstvo na temelju pisane obavijesti inspekcije o
utvrđenim odstupanjima od propisa.
U slučaju iz članka 19. stavka 2. ovoga pravilnika rješenje o oduzimanju
suglasnosti donosi Ministarstvo po prethodno pribav­ljenom mišljenju
Povjerenstva.
Rješenje se dostavlja građevinskoj i drugoj nadležnoj inspekciji.
U slučaju donošenja rješenja o oduzimanju suglasnosti prije ishođenja uporabne
dozvole, investitor je dužan prekinuti radove do uvođenja u posao novog izvođača
koji ispunjava uvjete za građenje građevine odnosno izvođenje pojedinih radova
na građevini te složenosti.
Odredba stavka 3. ovoga članka odgovarajuće se primjenjuje i u slučaju da se
pravni posao iz članka 10. ovoga Pravilnika razvrgne prije ishođenja uporabne
dozvole za građevinu za koju su se izvođači udružili.

IV. POVJERENSTVO

Članak 22.

Radi obavljanja radnji u postupku davanja, mijenjanja, produženja i oduzimanja
suglasnosti ministar osniva Povjerenstvo, te imenuje osam članova i zamjenike
članova, te tajnika i zamjenika tajnika Povjerenstva na rok od 5 godina odnosno
do opoziva.
Sedam članova Povjerenstva i njihove zamjenike ministar imenuje na prijedlog
udruga i to: dva člana iz Hrvatske gospodarske komore, dva člana iz Hrvatske
obrtničke komore, jednog člana iz Ministarstva gospodarstva, rada i
poduzetništva, dva člana iz Hrvatske udruge poslodavaca graditeljstva, a
predsjednika i tajnika Povjerenstva i njihove zamjenike iz reda državnih
službenika Ministarstva.
Zamjenici članova Povjerenstva odnosno zamjenik tajnika Povjerenstva zamjenjuju
odsutne članove odnosno tajnika, a prema potrebi rade kao članovi odnosno tajnik
samostalnog Povjerenstva.

Članak 23.

Način rada Povjerenstva utvrđuje se poslovnikom kojega donosi Povjerenstvo
većinom glasova svih članova, uz prethodnu suglasnost Ministra.
Poslovnik Povjerenstva objavljuje se na web-stranici ministarstva.
Administrativno-tehničke i financijske poslove Povjerenstva obavlja
Ministarstvo.
Članovi Povjerenstva i tajnik Povjerenstva odnosno njihovi zamjenici imaju pravo
na naknadu troškova nastalih u vezi s radom u Povjerenstvu, te pravo na naknadu
za rad u Povjerenstvu.
Visinu naknada iz stavka 4. ovoga članka određuje Ministar posebnom odlukom.

Članak 24.

Povjerenstvo daje mišljenje o ispunjavanju uvjeta za davanje suglasnosti za
započinjanje obavljanja djelatnosti građenja ili izvođenja pojedinih radova na
građevini.
Povjerenstvo ocjenjuje sposobnost izvođača na temelju zahtjeva izvođača i
iskazanom stručnom osposobljenošću i tehničkom opremljenosti u odnosu na vrstu
građevine / radove za koju se suglasnost traži.
Kod zaprimanja nepotpunog, neurednog zahtjeva ili zahtjeva koji sadrži formalni
nedostatak, Povjerenstvo će putem Ministarstva pozvati izvođača da određenom
roku otkloni nedostatke. Poziv se može uputiti pisanim putem ili usmeno
telefonski o čemu se sastavlja službena zabilješka u spisu.
Povjerenstvo može tražiti i druge dokaze o ispunjavanju uvjeta za davanje
suglasnosti, kao što su provjera dostavljenih dokaza, uvid u originale
dokumenata kojima se dokazuju uvjeti za davanje suglasnosti i sl.

V. PRIJELAZNE I ZAVRŠNE ODREDBE

Članak 25.

Graditi odnosno izvoditi pojedine radove mogu i izvođači koji ne ishode
suglasnost sukladno odredbama ovoga Pravilnika najdulje osamnaest mjeseci od
dana stupanja na snagu ovoga Pravilnika.

Članak 26.

Nakon potpisivanja ugovora s kojim se uređuje područje obavljanja djelatnosti
građenja ili izvođenja pojedinih radova na građevini između Republike Hrvatske i
Europske unije, u skladu s tim ugovorom, izvođač koji ima sjedište izvan
Republike Hrvatske a na području Europske unije, može obavljati djelatnost
građenja građevine odnosno izvođenja pojedinih radova one složenosti i vrste
koje je prema propisima zemlje u kojoj ima sjedište ovlašten izvoditi.
Izvođač iz stavka 1. ovoga članka dužan je podnijeti prijavu u Ministarstvo
prije započinjanja obavljanja djelatnosti građenja ili izvođenja pojedinih
radova na građevini.
Prijavi iz stavka 2. obvezno prileži isprava nadležnog tijela zemlje u kojoj je
sjedište izvođača iz koje je razvidno koje radove izvođač temeljem te isprave
smije izvoditi. Originalnoj ispravi prilaže se i njezin službeni prijevod.
Izvođač iz stavka 1. ovoga članka smije u Republici obavljati samo one radove za
koje je ovlašten sukladno ispravi iz stavka 3. ovoga članka.

Članak 27.

Ovaj Pravilnik stupa na snagu 1. listopada 2006. godine.

Klasa: 360-01/06-04/7
Urbroj: 531-01-06-1
Zagreb, 3. kolovoza 2006.

Ministrica
**Marina Matulović Dropulić, dipl. ing. arh**., v. r.

PRILOG 1.
 **POPIS RADOVA**

|  |  |  |  |
| --- | --- | --- | --- |
| Oznaka iz popisa | Građevinski radovi | Oznaka po NKD | Oznaka prema CPV |
| **1. Konstrukcije zgrada** |  |  | 45 250 |
| 1.1 | Monolitne betonske konstrukcije |  | 45 253 01 |
| 1.2 | konstrukcije od predgotovljenih betonskih elemenata |  | 45 253 01 |
| 1.3 | Čelične konstrukcije |  | 45 254 1 |
| 1.4 | Drvene konstrukcije |  | 45 25 |
| 1.5. | Zidane konstrukcije |  | 45 255 |
|  |  |  |  |
| **2. Završni građ. radovi na zgradama vanjski i unutarnji** |  | 45.4 | 45 400 |
| 2.1. | Tesarski-krovni radovi |  | 45 220 |
| 2.2. | Hidroizolacije |  | 45 222 |
| 2.3. | Fasade | 45.41.0 | 45 412 |
| 2.4. | Žaluzine |  | 45 413 |
| 2.5. | Stolarski – prozori | 45.42.0 | 45 421 |
| 2.6. | Sanacija betona |  | 45 414 |
| 2.7. | Obloge i pločice |  | 45 431 |
| 2.8. | Kamenarski radovi |  | 45 255 |
| 2.9. | Soboslikarski i ličilački | 45.44.0 | 45 442 |
| 2.10. | Staklarski |  | 45 441 |
| 2.11. | Žbukanje |  | 45 410 |
| 2.12. | Montiranje pregrada |  | 45 420 |
| 2.13. | Stropne površine |  | 45 420 |
| 2.14. | Podne obloge | 45.43.0 | 45 430 |
| 2.15. | Zidne obloge – tapetarski radovi |  | 45 430 |
| 2.16. | Tesarski i stolarski radovi |  | 45 420 |
| 2.17. | Zvučne i toplinske izolacije | 45.32.0 | 45 321 29 |
| 2.18. | Ukrasni metalni radovi |  | 45 451 1 |
| 2.19. | Krovopokrivački radovi |  | 45 220 |
| 2.20. | Limarski radovi |  |  |
| 2.21. | Antikorozijska zaštita |  |  |
| 2.22. | Teracerski radovi |  |  |
|  |  |  |  |
| 3. Restauriranje i obnova spome­nika |  |  | 45 451 0 |
| 3.1. | Zidarski i kamenarski radovi |  | 45 451 01 |
| 3.2. | Krovopokrivački radovi |  | 45 451 02 |
| 3.3. | Tesarski i stolarski radovi |  | 45 451 03 |
| 3.4. | Žbukanje i štukatura |  | 45 451 04 |
| 3.5. | Bojanje |  | 45 451 05 |
|  |  |  |  |
| 4. Instalacijski i izolacijski radovi |  | 45.3 |  |
| 4.1. | Sanitarni uređaji | 45.33.0 | 45 330 |
| 4.2. | Grijanje i hlađenje |  | 45 331 1 |
| 4.3. | Ventilacija i klima uređaji |  | 45 331 2 |
| 4.4. | Protupožarna zaštita |  | 45 321 2 |
| 4.5. | Toplinske izolacije | 45.32.0 | 45 321 1 |
| 4.6. | Liftovi i eskalatori |  | 45 313 |
| 4.7. | Instalacija plina | 45.33.0 | 45 340 |
| 4.8. | Unutarnja kanalizacija |  | 45 340 |
| 4.9. | Uređaj za uklanjanje otpada |  | 45 340 |
|  |  |  |  |
| 5. Konstrukcije inženjerskih gradnji, niskogradnje i infrastrukture |  | 45.25. |  |
| 5.1. | Masivne betonske konstrukcije |  | 45 253 02 |
| 5.2. | Armiranobetonske konstrukcije i konstrukcije od montažnih betonskih elemenata |  | 45 253 02 |
| 5.3. | Konstrukcije od prednapregnutog betona |  | 45 253 02 |
| 5.4. | Čelične konstrukcije |  | 45 254 2 |
| 5.5. | Drvene konstrukcije |  | 45 25 |
| 5.6. | Zidane konstrukcije |  | 45 255 |
| 5.7. | Hidroizolacija |  | 45 222 |
| 5.8. | Industrijski dimnjaci |  | 45 258 1 |
|  |  |  |  |
| 6. Izgradnja kolnika |  |  | 45 256 120 |
| 6.1. | Podloga za ceste |  | 45 256 121 |
| 6.2. | Asfaltni kolnik |  | 45 256 122 |
| 6.3. | Betonski kolnik |  | 45 256 123 |
| 6.4. | Kolnik od kamenih kocki |  | 45 256 124 |
| 6.5. | Oprema ceste |  | 45 256 125 |
|  |  |  |  |
| 7. Izgradnja željeznica |  |  | 45 254 291 |
| 7.1. | Donji stroj željeznice |  |  |
| 7.2. | Gornji stroj |  | 45 254 291-2 |
| 7.3. | Popravci i održavanje |  | 45 254 291-2 |
|  |  |  |  |
| 8. Tuneli i podzemne građevine |  |  | 45 212 29 |
| 8.1. | Bušenje sa strojevima za bušenje |  | 45 212 29 |
| 8.2. | Bušenje s eksplozivom |  | 45 212 |
| 8.3. | Ugradnja zaštite |  | 45 212 29 |
| 8.4. | Šahtovi-okna |  | 45 212 |
| 8.5. | Rad s pneumatskim strojevima – zemljani radovi |  | 45 212 29 |
|  |  |  |  |
| **9.** **Hidroradovi** |  | 45.24.0 | 45 241 |
| 9.1. | Brane i nasipi |  | 45 241 421 |
| 9.2. | Vađenje šljunka i pijeska – regulacijski radovi |  | 45 241 422 |
| 9.3. | Hidraulička ispuna i melioracija |  | 45 241 491 |
| 9.4. | Zaštita od erozije, osiguranje obala |  | 45 241 13 |
| 9.5. | Podvodni cjevovodi |  | 45 241 221 |
| 9.6. | Podvodni radovi s eksplozivom |  | 45 241 492 |
| 9.7. | Izgradnja obala, luka i ustava |  |  |
|  |  |  |  |
| **10.** **Drenaže i cjevovodi** |  |  |  |
| 10.1. | Vodozahvati za vodoopskrbu |  | 45 214 199 |
| 10.2. | Magistralni cjevovodi i distribucijski sustavi |  | 45 213 2 i 45214 1 |
| 10.3. | Plinovodi, naftovodi i distribucijski sustavi |  | 45 213 1 |
| 10.4. | Odvodnja i kanalizacija |  | 45 214 14 |
|  |  |  |  |
| **11. Radovi rušenja** |  | 45.11 | 45 111 1 |
| 11.1. | Rušenje građevinskih objekata |  | 45 111 10 |
| 11.2. | Rušenje građevinskih objekata teškom mehanizacijom |  | 45 111 12 |
| 11.3. | Rušenje kontaminiranih materijala |  | 45 111 13 |
| 11.4. | Rušenje građevinskih objekata eksplozivom |  | 45 111 14 |
| 11.5. | Bušenje i rezanje betona |  | 45 111 15 |
|  |  |  |  |
| **12. Zemljani radovi** |  | 45.11 | 45 112 0 |
| 12.1. | Iskop i odvoz |  | 45 112 0 |
| 12.2. | Premještanje zemlje |  | 45 112 0 |
| 12.3. | Nasipavanje i zasipavanje |  | 45 112 3 |
| 12.4. | Zemljani radovi na stijenama kod kojih se koristi eksploziv |  | 45 111 21 |
|  |  |  |  |
| **13. Geotehnički radovi** |  |  |  |
| 13.1. | Pokusno bušenje i sondiranje terena za gradnju | 45.12.0 | 45 252 3 |
| 13.2. | Izvođenje temeljenja na pilotima |  | 45 252 1 |
| 13.3. | Izvođenje potpornih zidova |  | 45 252 11 |
| 13.4. | Izvođenje ankera |  | 45 252 12 |
| 13.5. | Stabilizacija tla |  | 45 111 23 |
| 13.6. | Odvodnja |  | 45 111 24 |
| 13.7. | Podupiranje temelja |  | 45 252 13 |
|  |  |  |  |
| **14. Uređenje okoliša, sportski tereni, igrališta** |  | 45.23.2 |  |
| 14.1. | Sportski tereni i igrališta |  | 45 232 |
| 14.2. | Uređenje okoliša |  | 45 112 43 + 45 112 44 |
| 14.3. | ograđivanje |  | 45 252 4 |
|  |  |  |  |
| **15. Privremeni građevinski radovi koji zahtijevaju specijalno izvođenje i opremu** |  |  |  |
| 15.1. | Teški montažni radovi (montaža tračnica za dizalice i postava) |  | 45 252 5 |
| 15.2. | Postavljanje skela |  | 45 251 |
| 15.3. | Dizala na gradilištu |  | 45 252 6 |
| 15.4. | Platforme i podesti |  | 45 252 7 |
| 15.5. | Potporne konstrukcije, oplate |  | 45 252 8 |
|  |  |  |  |
| **16. Elektroinstalacije i instalacije do 1 kV** |  |  |  |
| 16.1. | U zgradama i industrijskim građevinama | Elektroinstalacije  45.31. |  |
| 16.2. | Sigurnosni sustavi |  |  |
| 16.3. | Protupožarni sustavi |  |  |
| 16.4. | Kontrolni sustavi za industrijske procese | Elektroinstalacije  45.31. |  |
| 16.5. | Podzemni provodnici za razvode snage, javno osvjetljenje i kontrolu prometa |  |  |
| 16.6. | Gornji provodnici za razvode snage, javnu rasvjetu, kontrolu prometa |  |  |
| **17. Elektroinstalacije između 1 kV i 36 kV** |  |  |  |
| 17.1. | Industrijske instalacije |  |  |
| 17.2. | Gornji provodnici |  |  |
| 17.3. | Podzemni provodnici za razvod snage |  |  |
| 17.4. | Instalacije javne rasvjete |  |  |
| **18. Električne instalacije preko 36 kV** |  |  |  |
| 18.1. | Industrijske instalacije |  |  |
| **19. Instalacije komunikacija** |  |  |  |
| 19.1. | Komunikacijski sustavi za zgrade i industrijske građevine |  |  |
| 19.2. | Instalacije za računale mreže i vanjska oprema |  |  |
| 19.3. | Infrastrukturne instalacije za komunikacije |  |  |
| 19.4. | Gornji kablovi ta komunikacijsku infrastrukturu |  |  |
| 19. 5. | Podzemni kablovi za komunikacijsku infrastrukturu |  |  |
| **Izgradnja kompletnih građ. objekata** |  |  |  |
| **20. Izgradnja zgrada** |  |  |  |
| 20.1. | Građ. radovi novogradnja, dogradnja, nadogradnja, rekonstrukcija | 45.21.1 | 45 211 |
| 20.2. | (Strojarske) instalacije zgrade | 45.3 | 45 300 |
|  |  |  |  |
| **21. Inženjerske građevine -niskogradnja i infrastruktura** |  | 45.21.2 |  |
| 21.1. | Mostovi, tuneli, pothodnici, vijadukti, šahtovi, podzemne željeznice, uzdignute autoceste |  | 45 212 |
| 22.2. | Cjevovodi, kabeli, daljinski produktovodi, vodovodi, telekomunikacijski i električni vodovi |  | 45 213+  45 214 |
| 23.3. | Industrijske gradnje s rudarskim gradnjama (elektrane, rudnici i proizvodna postrojenja) |  | 45 215 |
| 24.4. | Ostale inž. građevine |  | 45 216 +  45 232 |
| 25.5. | Autoceste, ceste, željeznice i aerodromske piste |  | 45 231 |
| 26.6. | Luke, vodeni putovi, pregrade, nasipi i druge vodene gradnje |  | 45 241 |

PRILOG 2.

**ZAHTJEV ZA DAVANJE SUGLASNOSTI
građenje građevina/izvođenje radova**

**I. Podaci o izvođaču**

|  |  |
| --- | --- |
| Ime i prezime/naziv podnositelja zahtjeva: |  |

|  |  |
| --- | --- |
| Adresa/ sjedište: |  |

|  |  |
| --- | --- |
| Sudski registar |  |
| Obrtnički registar |  |

|  |  |
| --- | --- |
| MB osobe: | Godina osnivanja: |

|  |  |
| --- | --- |
| Žiroračun: | Banka: |

|  |  |  |
| --- | --- | --- |
| Telefon: | Telefax: | e-mail: |

|  |  |  |
| --- | --- | --- |
| Odgovorna osoba/pravni zastupnik | adresa | funkcija |
|  |  |  |
| Telefon: | Telefax: | e-mail: |

**II. Popis vrsta građevina/radova za koje se traži suglasnost**

|  |  |
| --- | --- |
| Vrsta građevina/radova | Oznaka po NKD/  oznaka iz Popisa |
|  |  |
|  |  |
|  |  |

**III. Podaci o stručnoj osposobljenosti radnika**

|  |  |  |  |  |
| --- | --- | --- | --- | --- |
| Broj radnika | Stupanj stručne spreme | Stručna osposobljenost | Radno iskustvo na poslovima u graditeljstvu | Zanimanje |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**III-1. Podaci za osobe srednje stručne spreme za koje se želi
da budu ovlaštene za vođenje radova:**

|  |  |  |  |
| --- | --- | --- | --- |
| Ime i prezime osobe | Stupanj stručne spreme | Stručna osposobljenost | Zanimanje |
|  |  |  |  |
|  |  |  |  |
|  |  |  |  |
|  |  |  |  |

**IV. Podaci o tehničkoj opremljenosti izvođača**

|  |  |  |  |
| --- | --- | --- | --- |
| Vrsta sredstva rada/prostor | Karakteristike (kapacitet, snaga strojeva, površina radnog prostora i sl.) | Vlasništvo  (da/ne) | Najam/ugovor o kooperantskoj suradnji (ako da, navesti ugovor) |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| Datum podnošenja zahtjeva |  |

|  |  |
| --- | --- |
| Da su podaci navedeni u ovom zahtjevu točni potvrđuje odgovorna osoba izvođača | Potpis i pečat |

Prilozi:
1. izvadak iz sudskog odnosno obrtnog registra
2. dokazi o ispunjavanju uvjeta stručne osposobljenosti i broja radnika iz
članka 9. stavka 1. podstavka 1., 2. i 3.
3. dokazi o ispunjavanju uvjeta tehničke opremljenosti izvođača iz članka 9.
stavka 2. ovoga Pravilnika
4. potvrdu nadležnog tijela koja nije starija od šest mjeseci da odgovorna osoba
izvođača u poslijednje tri godine nije pravomoćno osuđivana za kazneno djelo
čija je priroda u vezi s obavljanjem djelatnosti građenja
5. dokaze o stručnoj osposobljenosti osoba srednje stručne spreme za koje se
želi da budu ovlaštene za vođenje manje složenih građevinskih radova (za svaku
osobu dokaz o stručnoj spremi, dokaz o ukupnom radnom iskustvu u struci i dokaz
o položenom stručnom ispitu)
6. dokaz o podmirenim troškovima postupka.

PRILOG 3.

**SUGLASNOST ZA GRAĐENJE GRAĐEVINA/IZVOĐENJE RADOVA**

|  |  |
| --- | --- |
| Ime i prezime/  naziv izvođača: |  |

|  |  |  |
| --- | --- | --- |
| Adresa/ sjedište: |  | |
| MB osobe: | |  |
|  |  |  |

|  |  |  |
| --- | --- | --- |
| Telefon: | Telefax: | e-mail: |

|  |  |
| --- | --- |
| Oznaka po NKD/  oznaka iz popisa | Opis vrste građevina/radova |
|  |  |
|  |  |
|  |  |
|  |  |
|  |  |
|  |  |
|  |  |

 Ovlaštene osobe za
vođenje manje složenih radova:

|  |  |  |  |
| --- | --- | --- | --- |
| Ime i prezime osobe | Stupanj stručne spreme | zanimanje | Vrsta radova koje je ovlašten voditi (oznaka po NKD/oznaka iz Popisa) |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| Važenje suglasnosti |  |

PRILOG 4.

![](dodatni/143281.gif)

Pravilnik, NN 89/2006-2105
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)